《酬别法云彦上人》
宋代·贺铸

将别雁门师，殷勤访所之。
江湖怀北阙，鸥鸟恋南枝。
朝隐非吾所，山英不汝欺。
明年东下约，春水漾苹时。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。